1. ------IND- 2019 0309 HU- FI- ------ 20201130 --- --- FINAL

**Maatalousministerin asetus nro 51/2019, annettu 28 päivänä lokakuuta 2019,**

**nimelliseltä kokonaislämpöteholtaan vähintään 140 kWth mutta alle 50 MWth olevien polttolaitosten toimintaehdoista ja niiden ilmansaastepäästöjen raja-arvoista 18 päivänä lokakuuta 2017 annetun maatalousministerin asetuksen nro 53/2017 muuttamisesta**

Ympäristönsuojelun yleisistä säännöistä vuonna 1995 annetun lain LIII 110 §:n 8 momentin g alamomentin mukaisesti myönnetyn valtuutuksen nojalla ja hallituksen jäsenten tehtävistä ja valtuuksista 22 päivänä toukokuuta 2018 annetun hallituksen asetuksen nro 94/2018 79 §:n 9 momentissa määriteltyjen tehtävieni puitteissa säädän täten seuraavaa:

**1 §** (1) Lisätään nimelliseltä kokonaislämpöteholtaan vähintään 140 kWth mutta alle 50 MWth olevien polttolaitosten toimintaehdoista ja niiden ilmansaastepäästöjen raja-arvoista 18 päivänä lokakuuta 2017 annetun maatalousministerin asetuksen nro 53/2017 (jäljempänä ’asetus’) 2 §:n 1 momenttiin 1a alamomentti seuraavasti:

*[Tässä asetuksessa tarkoitetaan]*

”1a. *kaasuntoimitusjärjestelmällä* maakaasun toimittamisesta annetussa vuoden 2008 laissa XL tarkoitettua yhteistyöhön perustuvaa maakaasuverkkoa;”.

(2) Korvataan asetuksen 2 §:n 1 momentin 9 alamomentti seuraavasti:

”9. *nimellisellä kokonaislämpöteholla* polttolaitosten yhdistämissäännön mukaisesti laskettua nimellisten lämpötehojen summaa, joka on polttolaitoksen tapauksessa sama kuin sen nimellinen lämpöteho;”.

**2 §** (1) Muutetaan asetuksen 4 §:n 6 ja 7 momentti seuraavasti:

”(6) Viisivuotiskauden liukuvan keskiarvon perusteella vuodessa enintään 500 tuntia käytettäviin nimelliseltä kokonaislämpöteholtaan vähintään 1 MWth oleviin luokan I polttolaitoksiin sovelletaan liitteessä 1 esitettyjä päästörajoja sillä poikkeuksella, että kiinteitä biomassapolttoaineita käyttävien polttolaitosten osalta kiinteiden aineiden päästöraja on 200 mg/Nm3 ja hiilimonoksidin päästöraja on 375 mg/Nm3.

(7) Nimelliseltä kokonaislämpöteholtaan yli 5 MWth olevien luokan I polttolaitosten osalta, joiden viisivuotiskauden liukuvana keskiarvona lasketusta hyötylämmöntuotannosta vähintään 50 prosenttia käytetään julkisessa kaukolämmitysverkossa höyryn tai lämpimän tai kuuman veden muodossa, sovelletaan 1 päivään tammikuuta 2030 asti liitteessä 1 esitettyjä raja-arvoja sillä poikkeuksella, että kiinteitä ja nestemäisiä polttoaineita käyttävien polttolaitosten osalta rikkidioksidin päästöraja on 1 100 mg/Nm3 ja kiinteitä polttoaineita käyttävien polttolaitosten osalta kiinteiden aineiden päästöraja on 150 mg/Nm3, kun taas kiinteää biomassapolttoainetta käyttävien polttolaitosten osalta hiilimonoksidin päästöraja on 375 mg/Nm3.”.

(2) Muutetaan asetuksen 4 §:n 9 momentti seuraavasti:

”(9) Kaasuntoimitusjärjestelmän turvallisuuden ja suojelun edellyttämiä kaasukompressoriasemia varten käytettävien nimelliseltä kokonaislämpöteholtaan yli 5 MWth olevien luokan I moottoreiden ja kaasuturbiinien osalta typen oksideihin sovelletaan 1 päivään tammikuuta 2030 asti liitteessä 1 esitettyjä raja-arvoja sillä poikkeuksella, että ennen 1 päivää tammikuuta 1994 käyttöön otettujen kaasumoottoreiden typen oksidien päästöraja on 565 mg/Nm3.”.

(3) Korvataan asetuksen 4 §:n 10 momentti seuraavasti:

”(10) Kolmivuotiskauden liukuvan keskiarvon perusteella vuodessa enintään 500 tuntia käytettäviin luokan II polttolaitoksiin sovelletaan liitteessä 1 esitettyjä päästöjen raja-arvoja sillä poikkeuksella, että kiinteää polttoainetta käyttävien polttolaitosten osalta kiinteiden aineiden päästöraja on 100 mg/Nm3 ja että nimelliseltä kokonaislämpöteholtaan vähintään 1 MWth olevien kiinteää biomassapolttoainetta käyttävien polttolaitosten hiilimonoksidin päästöraja on 375 mg/Nm3.”.

(4) Korvataan asetuksen 4 §:n 13 momentti seuraavasti:

”(13) Kiinteiden moottoreiden osalta päästöjen raja-arvoja ei sovelleta

*a)* moottoreihin, joiden nimellinen lämpöteho on alle 1 MWth ja joiden polttoaineen käyttö on alle 50 kg/h, ja

*b)* kiinteisiin moottoreihin, joissa on varavirtalähde ja joiden käyttöaika on alle 50 tuntia vuodessa.”.

**3 §** Korvataan asetuksen 12 §:n 2 ja 3 momentti seuraavasti:

”(2) Nimelliseltä kokonaislämpöteholtaan vähintään 1 MWth mutta enintään 5 MWth olevien luokan I polttolaitosten osalta sovelletaan 31 päivään joulukuuta 2029 asti liitteessä 1 esitettyjä päästöjen raja-arvoja sillä poikkeuksella, että

*a)* kiinteän biomassan polttamisen osalta hiilimonoksidin päästöraja on 375 mg/Nm3;

*b)* ennen 1 päivää tammikuuta 1994 käyttöön otettujen ja nimelliseltä kokonaislämpöteholtaan yli 3 MWth olevien kaasumoottoreiden osalta typen oksidien päästöraja on 565 mg/Nm3, nelitahtimoottoreiden osalta hiilimonoksidin päästöraja on 375 mg/Nm3 ja kaksitahtimoottoreiden osalta se on 320 mg/Nm3 ja hiilenä (C) ilmaistun orgaanisten yhdisteiden kokonaispitoisuuden, metaania lukuun ottamatta, päästöraja on 115 mg/Nm3.

(3) Nimelliseltä kokonaislämpöteholtaan yli 5 MWth olevien luokan I polttolaitosten osalta sovelletaan 31 päivään joulukuuta 2024 asti liitteessä 1 esitettyjä päästöjen raja-arvoja sillä poikkeuksella, että

*a)* kiinteän biomassan polttamisen osalta hiilimonoksidin päästöraja on 375 mg/Nm3;

*b)* ennen 1 päivää tammikuuta 1994 käyttöön otettujen kaasumoottoreiden osalta typen oksidien päästöraja on 565 mg/Nm3, nelitahtimoottoreiden osalta hiilimonoksidin päästöraja on 375 mg/Nm3 ja kaksitahtimoottoreiden osalta se on 320 mg/Nm3 ja hiilenä (C) ilmaistun orgaanisten yhdisteiden kokonaispitoisuuden, metaania lukuun ottamatta, päästöraja on 115 mg/Nm3.”.

**4 §** (1) Muutetaan asetuksen liite 1 liitteen 1 mukaisesti.

(2) Saatetaan asetuksen liite 2 voimaan liitteen 2 mukaisesti.

(3) Saatetaan asetuksen liite 3 voimaan liitteen 3 mukaisesti.

(4) Muutetaan asetuksen liitettä 4 liitteen 4 mukaisesti.

(5) Muutetaan asetuksen liitettä 5 liitteen 5 mukaisesti.

**5 §** Kumotaan asetuksen liitteessä 4 olevan 3 kohdan 3.4 alakohta.

**6 §** (1) Tämä asetus tulee voimaan viidentenätoista päivänä sen julkaisemisesta 2 ja 3 momentissa mainituin poikkeuksin.

(2) Asetuksen 2 §:n 1 ja 2 momentti, 4 §:n 3 momentti ja liite 3 tulevat voimaan 1 päivänä tammikuuta 2025.

(3) Asetuksen 4 §:n 2 momentti ja liite 2 tulevat voimaan 1 päivänä tammikuuta 2030.

**7 §** (1) Tämän asetuksen tarkoituksena on tiettyjen keskisuurista polttolaitoksista ilmaan joutuvien epäpuhtauspäästöjen rajoittamisesta 25 päivänä marraskuuta 2015 annetun Euroopan parlamentin ja neuvoston direktiivin (EU) 2015/2193 säännösten noudattaminen.

(2) Teknisiä määräyksiä ja tietoyhteiskunnan palveluja koskevia määräyksiä koskevien tietojen toimittamisessa noudatettavasta menettelystä 9 päivänä syyskuuta 2015 annetun Euroopan parlamentin ja neuvoston direktiivin (EU) 2015/1535 5–7 artiklassa säädettyä vaatimusta tämän asetuksen ennakkoon ilmoittamisesta on noudatettu.

*Lokakuun 28 päivänä 2019 annetun maatalousministerin asetuksen nro 51/2019 liite 1*

1. Korvataan asetuksen liitteessä 1 olevan 2 kohdan 2.3 alakohta seuraavasti:

”2.3. NOx:n päästöraja on ruskohiilen polttamisen osalta 320 mg/m3, kiinteitä biomassapolttoaineita käyttävien nestepolttokattiloiden osalta 300 mg/m3 ja muita kiinteitä polttoaineita käyttävien nestepolttokattiloiden osalta 210 mg/m3.”.

2. Korvataan asetuksen liitteessä 1 olevan 3 kohdan 3.1 alakohta seuraavasti:

”3.1. NOx:n päästöraja on kaksitahtimoottoreiden osalta 300 mg/m3, nelitahtisten biokaasua ja kaatopaikkakaasua käyttävien kaasumoottoreiden osalta 225 mg/m3, ainoastaan tutkimusporauksiin käytettävien dieselmoottoreiden osalta 1 650 mg/m3 ja muiden dieselmoottoreiden osalta 1 500 mg/m3.”.

3. Lisätään asetuksen liitteessä 1 olevaan 3 kohtaan 3.4 alakohta seuraavasti:

”3.4. Orgaanisten yhdisteiden kokonaispitoisuuden päästöraja on etaanipitoisuudeltaan yli 5‑prosenttista maakaasua käyttävien kaasumoottoreiden osalta 95 mg/m3.”.

*Lokakuun 28 päivänä 2019 annetun maatalousministerin asetuksen nro 51/2019 liite 2*

1. Korvataan asetuksen liitteessä 2 olevan 2 kohdan taulukossa olevan B sarakkeen 5 rivillä luku ”1 500” luvulla ”375”.

2. Korvataan asetuksen liitteessä 2 olevan 2 kohdan 2.5 alakohta seuraavasti:

”2.5. NOx:n päästöraja on ruskohiilen polttamisen osalta 320 mg/Nm3, kiinteitä biomassapolttoaineita käyttävien nestepolttokattiloiden osalta 300 mg/Nm3 ja muita kiinteitä polttoaineita käyttävien nestepolttokattiloiden osalta 210 mg/Nm3.”.

3. Korvataan asetuksen liitteessä 2 olevan 3 kohdan 3.3 alakohta seuraavasti:

”3.3. NOx:n päästöraja on 1 500 mg/Nm3 seuraavissa tapauksissa:

*a)* dieselmoottorit, joiden valmistus on aloitettu ennen 18 päivää toukokuuta 2006;

*b)* kahdella polttoaineella toimivat moottorit nestemäistä polttoainetta käyttävässä tilassa.”.

4. Lisätään asetuksen liitteessä 2 olevaan 3 kohtaan 3.8 alakohta seuraavasti:

”3.8. Orgaanisten yhdisteiden kokonaispitoisuuden päästöraja on etaanipitoisuudeltaan yli 5‑prosenttista maakaasua käyttävien kaasumoottoreiden osalta 95 mg/m3.”.

*Lokakuun 28 päivänä 2019 annetun maatalousministerin asetuksen nro 51/2019 liite 3*

1. Korvataan asetuksen liitteessä 3 olevan 2 kohdan taulukossa olevan B sarakkeen 5 rivillä luku ”1 500” luvulla ”375”.

2. Korvataan asetuksen liitteessä 3 olevan 2 kohdan 2.6 alakohta seuraavasti:

”2.6. NOx:n päästöraja on ruskohiilen polttamisen osalta 320 mg/m3, kiinteitä biomassapolttoaineita käyttävien nestepolttokattiloiden osalta 300 mg/m3 ja muita kiinteitä polttoaineita käyttävien nestepolttokattiloiden osalta 210 mg/m3.”.

3. Korvataan asetuksen liitteessä 3 olevan 3 kohdan 3.2 alakohta seuraavasti:

”3.2. NOx:n päästöraja on 1 500 mg/Nm3 seuraavissa tapauksissa:

*a)* dieselmoottorit, joiden valmistus on aloitettu ennen 18 päivää toukokuuta 2006;

*b)* kahdella polttoaineella toimivat moottorit nestemäistä polttoainetta käyttävässä tilassa.”.

4. Lisätään asetuksen liitteessä 3 olevaan 3 kohtaan 3.9 ja 3.10 alakohta seuraavasti:

”3.9. Orgaanisten yhdisteiden kokonaispitoisuuden päästöraja on etaanipitoisuudeltaan yli 5‑prosenttista maakaasua käyttävien kaasumoottoreiden osalta 95 mg/m3.

3.10. Kaasuntoimitusjärjestelmän turvallisuuden ja suojelun edellyttämiä kaasukompressoriasemia varten käytettävien ja ennen 1 päivää tammikuuta 1994 käyttöön otettujen kaasumoottoreiden osalta nelitahtimoottoreiden hiilimonoksidin päästöraja on 375 mg/m3, kaksitahtimoottoreiden 320 mg/m3 ja orgaanisten yhdisteiden kokonaispitoisuuden päästöraja 115 mg/m3 1 päivään tammikuuta 2030 asti.”.

*Lokakuun 28 päivänä 2019 annetun maatalousministerin asetuksen nro 51/2019 liite 4*

1. Korvataan asetuksen liitteessä 4 olevan 2 kohdan 2.5 alakohta seuraavasti:

”2.5. NOx:n päästöraja on ruskohiilen polttamisen osalta 320 mg/m3, kiinteitä biomassapolttoaineita käyttävien nestepolttokattiloiden osalta 300 mg/m3 ja muita kiinteitä polttoaineita käyttävien nestepolttokattiloiden osalta 210 mg/m3.”.

2. Korvataan asetuksen liitteessä 4 olevan 3 kohdan 3.3 alakohta seuraavasti:

”3.3. Sellaisten dieselmoottoreiden NOx:n päästöraja, joiden NOx-päästöjä on rajoitettu esitoimenpiteillä, on 1 650 mg/m3 ainoastaan tutkimusporauksiin käytettävien dieselmoottoreiden osalta ja 1 500 mg/m3 muiden dieselmoottoreiden osalta.”.

3. Lisätään asetuksen liitteessä 4 olevaan 3 kohtaan 3.8 alakohta seuraavasti:

”3.8. Orgaanisten yhdisteiden kokonaispitoisuuden päästöraja on etaanipitoisuudeltaan yli 5‑prosenttista maakaasua käyttävien kaasumoottoreiden osalta 95 mg/m3.”.

*Lokakuun 28 päivänä 2019 annetun maatalousministerin asetuksen nro 51/2019 liite 5*

1. Korvataan asetuksen liitteessä 5 olevan 2 kohdan taulukossa olevan B sarakkeen 5 rivillä luku ”1 500” luvulla ”375”.

2. Korvataan asetuksen liitteessä 5 olevan 2 kohdan 2.3 ja 2.4 alakohta seuraavasti:

”2.3. NOx:n päästöraja on nimelliseltä kokonaislämpöteholtaan vähintään 1 MWth mutta enintään 5 MWth olevien kiinteitä polttoaineita käyttävien polttolaitosten osalta 500 mg/Nm3 sillä poikkeuksella, että ruskohiilen polttamisen osalta se on 320 mg/Nm3 ja kiinteitä biomassapolttoaineita käyttävien nestepolttokattiloiden osalta 300 mg/Nm3.

2.4. NOx:n päästöraja on muita kiinteitä polttoaineita käyttävien nestepolttokattiloiden osalta 210 mg/Nm3.”.

3. Korvataan asetuksen liitteessä 5 olevan 3 kohdan 3.2 alakohta seuraavasti:

”3.2. Sellaisiin vuodessa 500–1 500 tuntia käytettäviin moottoreihin, joiden NOx-päästöjä on rajoitettu esitoimenpiteillä, sovelletaan seuraavia NOx:n päästörajoja:

*a)* 1 300 mg/Nm3 nimelliseltä kokonaislämpöteholtaan enintään 20 MWth oleville dieselmoottoreille, joiden kierrosluku minuutissa on enintään 1 200;

*b)* 1 500 mg/Nm3 nimelliseltä kokonaislämpöteholtaan enintään 20 MWth oleville dieselmoottoreille ja kahdella polttoaineella toimiville moottoreille nestemäistä polttoainetta käyttävässä tilassa;

*c)* 750 mg/Nm3 dieselmoottoreille, joiden kierrosluku minuutissa on yli 1 200;

*d)* 380 mg/Nm3 kaksoispolttoainemoottoreille kaasumaisen polttoaineen tilassa.”.

4. Lisätään asetuksen liitteessä 5 olevaan 3 kohtaan 3.9 alakohta seuraavasti:

”3.9. Orgaanisten yhdisteiden kokonaispitoisuuden päästöraja on etaanipitoisuudeltaan yli 5-prosenttista maakaasua käyttävien kaasumoottoreiden osalta 95 mg/m3.”.